依韻和原甫省中松石畫壁
作者：梅堯臣
朝代：宋

paragraphs: 山林與城闕，事物不相對。
唯聞秉道義，所處無內外。
趨煩而毀靜，此理乃俗輩。
昔有天下賢，喜得名筆會。
買粉塗南牆，松石生屋內。
石怪如舂濤，松偃如起籟。
畫來二十年，數偶未輒愛。
罕親憑按顔，但覩抱犢背。
雖當省闥嚴，晦昧欲何頼。
今逢茂陵人，獨唱亦豪邁。